open-index/open-wikipedia-markdown huggingface dataset:
Louisiana (Nieu-Frankryk)

**Louisiana** (Frans: *La Louisiane*; vanaf omstreeks 1879: *La Louisiane française*) of **Frans-Louisiana** was 'n administratiewe distrik van Nieu-Frankryk. Die gebied, wat tussen 1682 en 1762 en nog eens tussen 1802 en 1803 onder Franse bewind gestaan het, is deur die Franse verkenner René-Robert Cavelier, Sieur de la Salle ter ere van koning Lodewyk XIV Louisiana genoem, terwyl die magtige Mississippi die Colbertrivier gedoop is - 'n naam wat ter ere van Lodewyk XIV se minister van finansies, Jean-Baptiste Colbert, gekies is, maar uiteindelik weer in vergetelheid geraak het. Die inheemse Ojibwa-naam *Mississippi* sou later algemeen gebruiklik wees.

Die distrik het oorspronklik oor 'n wye geografiese gebied gestrek wat die grootste deel van die Mississippirivier se dreineringsgebied ingesluit en vanaf die Groot Mere in die noorde suidwaarts tot die kusgebied van die Golf van Mexiko, en vanaf die Appalache-bergreeks in die ooste weswaarts tot die Rotsgebergte gestrek het. Die kolonie is verder onderverdeel in Bo-Louisiana (Frans: *Haute-Louisiane*), 'n streek wat noord van die Arkansasrivier gestrek het (soms ook *Pays des Illinois* genoem), en Laer Louisiana (*Basse-Louisiane*).

Alhoewel die Franse verkenning van die gebied reeds gedurende die regentskap van Lodewyk XIV begin het, is vanweë die gebrek aan menslike en finansiële hulpbronne min aandag aan die ekonomiese ontwikkeling van die kolonie geskenk. Ná sy nederlaag in die Sewejarige Oorlog is Frankryk in 1763 genoodsaak om die oostelike gedeelte van die gebied aan die seëvierende Britte af te staan, terwyl die westelike gedeelte as skadevergoeding vir dié land se verlies van Florida onder Spaanse bewind gekom het. Met die geheime Verdrag van San Ildefonso is die Franse bewind oor die westelike gedeelte in 1800 herstel, tog was Frankryk se verpligtinge in Europa so omvangryk dat Napoléon Bonaparte besluit het om die gebied in die sogenaamde *Louisiana Purchase* van 1803 aan die Verenigde State te verkoop. Frankryk het hom vervolgens heeltemal aan Louisiana onttrek.

Die Verenigde State het op hulle beurt met die Verdrag van 1818, wat op die Brits-Amerikaanse Oorlog van 1812 gevolg het, 'n deel van die *Louisiana Purchase* aan die Verenigde Koninkryk afgestaan. Dié gebied noord van die 49ste breedtegraad maak tans deel uit van die Kanadese provinsies Alberta en Saskatchewan. Die huidige Amerikaanse deelstaat Louisiana is na die historiese Franse  kolonie vernoem, alhoewel dit net 'n klein gedeelte van die gebied beslaan waarop Frankryk oorspronklik aanspraak gemaak het.

## Verwysings
Veracruz

|-
| align=center colspan=2 | 200px
|-
|colspan="2" style="text-align:center;" | Sien ander Meksikaanse deelstate
|-
|colspan="2" style="text-align:center;" | Amptelike naam:*Estado Libre y Soberano de Veracruz de Ignacio de la Llave*("Vrye en onafhanklike staat van Veracruz de Ignacio de la Llave")
|-
|colspan="2" style="text-align:center;" | Volkslied:*Himno Veracruzano*
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Xalapa
|-
| style="white-space: nowrap;" | **Grootste stad**
| style="white-space: nowrap;" | Veracruz
|-
| style="white-space: nowrap;" | **Munisipaliteite**
| style="white-space: nowrap;" | 212
|-
| style="white-space: nowrap;" | **Oppervlakte**
| style="white-space: nowrap;" | 71&nbsp;826 km² (11de)
|-
| style="white-space: nowrap;" | **Hoogste punt**
| style="white-space: nowrap;" | 5&nbsp;610 m
|-
| style="white-space: nowrap;" | **Bevolking** (2012)&nbsp; - Totaal &nbsp; - Digtheid
| style="white-space: nowrap;" | 7&nbsp;773&nbsp;408 (3de)110 inw./km² (10de)
|-
| style="white-space: nowrap;" | **Demoniem**
| style="white-space: nowrap;" | Veracruzano (a)
|-
| style="white-space: nowrap;" | **Goewerneur**
| style="white-space: nowrap;" | Cuitláhuac García (MORENA)
|-
| style="white-space: nowrap;" | **Senators**
| style="white-space: nowrap;" | José Francisco Yunes Zorrilla (PRI)Héctor Yunes Landa (PRI)Fernando Yunes Márquez (PAN)
|-
| style="white-space: nowrap;" | **Stigting**
| style="white-space: nowrap;" | 22 Desember 1823 (7de)
|-
| style="white-space: nowrap;" | **MOI** (2010)
| style="white-space: nowrap;" |  0,709 –  (27ste)
|-
| style="white-space: nowrap;" | **BBP (KKP** (2009)&nbsp; - Totaal&nbsp; - Per capita
| style="white-space: nowrap;" | 29&nbsp;825&nbsp;093,9 VSA-$
|-
| style="white-space: nowrap;" | **Tydsone**&nbsp; - Somertyd
| style="white-space: nowrap;" | SST (UTC−6)SDT (UTC−5)
|-
| style="white-space: nowrap;" | **Poskode**
| style="white-space: nowrap;" | 91-96
|-
| style="white-space: nowrap;" | **ISO 3166-2**
| style="white-space: nowrap;" | MX-VER
|-
| style="white-space: nowrap;" | **Amptelike webwerf**
| style="white-space: nowrap;" | veracruz.gob.mx
|}

**Veracruz** is een van die 31 deelstate wat saam met die Federale Distrik, die 32 Federale Entiteite van Meksiko vorm. Xalapa is die hoofstad en Veracruz is die grootste stad. Die deelstaat is aan die Golf van Meksiko geleë.

## Verwysings 
## Eksterne skakels 
*  Amptelike webwerf
Harmonium

duimnael|'n Traporrel

'n **Harmonium** (ook 'n *traporrel* of *serfyn* genoem) is 'n klawerinstrument soortgelyk aan 'n orrel. Die instrument blaas of suig lug deur metaalfluitjies (soos die van konsertinas en trekklaviere) wat die klank voortbring. 'n Harmonium klink baie soos 'n trekklavier.

Lugvloei word deur 'n blaas- of suigbalk opgewek. As die note op die klawerbord gedruk word, word lug vrygestel om deur die verskillende fluitjies te vloei, wat elk 'n ander noot produseer. Die instrument kan ook verskillend registers (stops) hê, wat die lug na ander stelle fluitjies gelei. As 'n blaasbalk gebruik word, wat 'n drukwind opwek, word dit 'n harmonium met bodruk genoem. 'n Harmonium met onderdruk werk met 'n suigbalk, wat 'n suigwind veroorsaak.

duimnael|links|'n Harmonium wat met die hand gepomp word
Lugvloei word meestal deur die trap van die voet bewerkstellig. Dit laat beide hande vry om die klawers te speel. Sommige harmoniums word egter met die hand gepomp. Hierdie instrumente word met net een hand bespeel, omdat die ander hand gebruik word om die lugvloei te reguleer.

Vanweë die tipe klank wat die instrument voorbring is dit vroeër algemeen in kerke gebruik. Vir die rede word daar soms oneerbiedig van 'n *psalm-pompie* gepraat.

## Eksterne skakels 
*
Kabel

**Kabel** kan verwys na enige van die volgende:

* Kabel (rekenaar) – verbind verskeie gedeeltes met die verwerker of met mekaar.
* Kabel (meganies) – word gebruik in motors bv. versneller kabel.
* Kabel (skip) – word gebruik om ankers mee te beheer.
* Kabel (hysbak) – word gebruik om die hyser op en af te laat beweeg.
* Kabel (anker) – word gebruik om strukture vas te maak.
* Kabel (telegram) – in die verlede was die woord kabel gebruik vir 'n telegram.
Hidra (maan)

**Hidra** is die verste natuurlike satelliet van Pluto. Dit is in Junie 2005 saam met die maan Nix ontdek en is in Julie 2015 saam met Pluto besoek deur die ruimtetuig New Horizons. Hidra se oppervlak is waarskynlik bedek met waterys, die soort ys wat die meeste in die heelal voorkom. In die maan se helder streke is donkerder, ronde strukture waargeneem met ’n deursnee van sowat 10&nbsp;km. Die persentasie lig wat van Hidra se oppervlak weerkaats word, is tussen dié van Pluto en Charon se oppervlak. 

## Ontdekking 
Hidra is ontdek deur die Hubble-ruimteteleskoop se Pluto-metgeselsoekspan met onder andere Alan Stern. Die ontdekkingsfoto's is op 15 en 18 Mei 2005 geneem; Nix en Hidra is onafhanklik deur Max J. Mutchler (op 15 Junie 2005) en Andrew J. Steffl (op 15 Augustus 2005) ontdek. Die ontdekkings is op 31 Oktober 2005 aangekondig. Die mane is voorlopig '*** (Hidra) en  (Nix) genoem. saam met die amptelike naam, **Pluto III*'. Dit verwys na Hidra, die negekoppige slang uit die Griekse mitologie waarteen Herakles geveg het. Die nege koppe van Hidra verwys na Pluto se destydse status as die negende planeet van ons Sonnestelsel; die aanvangsletter, H, verwys na die Hubble-ruimteteleskoop wat Hidra ontdek het en die New Horizons-sending wat die motivering vir die neem van die foto's was.

Die ander mane van Pluto (Charon, Styx, Nix en Kerberos) het ook name gekry uit die Griekse mitologie wat met die onderwêreld verband hou.

## Wentelbaan 
Die maan wentel om die massamiddelpunt van die Pluto-stelsel op dieselfde vlak as Charon en Nix, op ’n afstand van sowat 65&nbsp;000&nbsp;km. Die eksentrisiteit van sy wentelbaan is 0,0059 en dus klein, maar die grootste van Pluto se klein mane.

Hidra is in ’n baanresonansie van 2:3 met Nix en van 6:11 met Styx (die verhoudings dui op die getal omwentelings per eenheidtyd). 

## Verkenning 
Die enigste gedetailleerde nabyfoto van die maan is vanaf sowat 640&nbsp;000&nbsp;km deur die tuig New Horizons geneem tydens die tuig se verbyvlug van die Pluto-Charon-stelsel op 14 Julie 2015. Die tuig het ook Hidra se oppervlaksamestelling, weerkaatsing en ander basiese fisiese eienskappe bestudeer.

## Verwysings 
* (Final preprint)

## Eksterne skakels 
* Hidra-profiel  deur Nasa
* ''NASA's Hubble Reveals Possible New Moons Around Pluto'' – Hubble-nuusvrystelling
* Hidra by ESA/Hubble
Nix (maan)

**Nix** is ’n natuurlike satelliet van Pluto. Dit is in Junie 2005 saam met die dwergplaneet se verste maan, Hidra, ontdek en is in Julie 2015 saam met Pluto besoek deur die ruimtetuig New Horizons. Die nabyskote van Nix is nog nie van die *New Horizons* afgelaai nie, maar van die klein mane sou die tuig na verwagting die beste foto's van Nix neem.

## Naam 
Die maan is genoem na Nyx, in die Griekse mitologie die godin van duisternis en die nag en die ma van Charon, die bootsman van Hades (Pluto in die Romeinse mitologie). Die naam is op 21 Junie 2006 deur die Internasionale Sterrekundevereniging aangekondig, tesame met sy wetenskaplike naam, **Pluto II**, en die naam van Hidra. Die letters N en H van Nix en Hidra staan vir New Horizons, wat die motivering vir die neem van die foto's was. "Nix" word met ’n "i" gespel om verwarring met die asteroïde 3908 Nyx te voorkom. Volgens die *USGS Gazetteer of Planetary Nomenclature* is Nix die "Egiptiese spelling", terwyl Jürgen Blunck dit die "Spaanse spelling" van die Griekse naam noem. Die ander mane van Pluto (Styx, Charon en Kerberos) het ook name gekry uit die Griekse mitologie wat met die onderwêreld verband hou.

## Ontdekking 
Nix is ontdek deur die Hubble-ruimteteleskoop se Pluto-metgeselsoekspan met onder andere Alan Stern. Die ontdekkingsfoto's is op 15 en 18 Mei 2005 geneem; Nix en Hidra is onafhanklik deur Max J. Mutchler (op 15 Junie 2005) en Andrew J. Steffl (op 15 Augustus 2005) ontdek. Die ontdekkings is op 31 Oktober 2005 aangekondig. Die mane is voorlopig '''''' (Nix) en  (Hidra) genoem. Op 13 Julie 2015 het Nasa se New Horizons bepaal Nix is sowat 35&nbsp;km in deursnee.

Die maan volg ’n sirkelvormige wentelbaan op dieselfde vlak as Charon. Dit is in ’n baanresonansie van 3:2 met Hidra en van 9:11 met Styx (die verhoudings dui op die getal omwentelings per eenheidtyd).

## Galery 

Lêer:Pluto system 2006.jpg|Foto van die Pluto-stelsel uitgereik met die bekendstelling van die mane.
Lêer:Pluto system 2005 discovery images.jpg|Ontdekkingsfoto's van Nix en Hidra.
Lêer:15-111c-PlutoMoon-Nix-ComputerModeling-20150603.png|’n Voorstelling van hoe Nix onvoorspelbaar tuimel in sy wenteling. Gebaseer op ’n rekenaarsimulasie. Die oppervlakdetail is nie werklik nie

## Verwysings 
## Bronnelys 
* (Final preprint)

## Eksterne skakels 
* Nix-profiel  deur Nasa
* Agtergrond oor Nix en Hidra – die ontdekkers se webtuiste
Nanometer

[duimnael|regs|250px|'n Uitbeelding van die H3N2-stam van die [Voëlgriep|Griep A-virus wat deur elektrontomografie onthul is. Die deursnee van die virus is om en by 120&nbsp;nm, of sowat een tienduisendste van 'n millimeter.]]
'n **Nanometer** (simbool: **nm**) is 'n lengtemaat wat van die SI-basiseenheid vir lengte, die meter, afgelei is en is 'n miljardste van 'n meter (0,000000001 m). Dit word uitgedruk as 1x10-9 m.

## SI-veelvoude 
Daar is eenhede wat tot die metriese stelsel behoort het, maar wat nie meer in die S.I.-stelsel erken word nie, soos:
Alan Stern

**S. Alan Stern** (geb. 22 November 1957) is ’n Amerikaanse planetêre wetenskaplike. Hy is die hoofondersoekbeampte van die *New Horizons*-sending na die Pluto-stelsel en die hoofwetenskaplike van die privaat maatskappy Moon Express.

## Biografie 
Stern het in 1975 aan die St. Mark's School of Texas gematrikuleer. Hy het daarna ’n B-graad aan die Universiteit van Texas in Austin behaal en in 1989 ’n doktorsgraad in astrofisika en planetêre wetenskap aan die Universiteit van Colorado in Boulder, Colorado.

In die 1990's het hy aan verskeie navorsingsprojekte gewerk. Sy navorsing het gefokus op die bestudering van ons Sonnestelsel se Kuiper-gordel en Oort-wolk, komete, die natuurlike satelliete van die buiteplanete soos Pluto en die soeke na bewyse vir die bestaan van eksoplanete.

In 2007 is Stern deur Time Magazine aangewys as een van die wêreld se 100 invloedrykste mense. In 2008 het hy ’n direksielid van die Challenger-sentrum vir ruimtewetenskap-navorsing geword.

Stern was al betrokke by 24 ruimtesendings, waarvan hy agt keer die hoofondersoekbeampte was. Een van sy projekte was die Southwest Ultraviolet Imaging System, ’n instrument wat op twee sendings die ruimte ingestuur is, in 1997 en 1999. Hy het ook ’n paar wetenskapinstrumente ontwikkel vir planetêre en ander ruimtesendings.

Stern is tans die hoofondersoekbeampte van die *New Horzons*-sending om Pluto en sy mane te bestudeer. Hy is ’n groot teenstander van die Internasionale Sterrekundevereniging se opstelling van ’n definisie vir planete, veral die kriterium dat ’n planeet noodwendig sy wentelbaan moes "skoongevee" het – ’n besluit wat gelei het tot die degradering van Pluto van planeet tot dwergplaneet. Hy is van mening dat nie die Aarde, Mars, Jupiter of Neptunus hul wentelbane skoongevee het nie en het as hoof van die *New Horizons*-sending gesê: "Die New Horizons-projek […] sal nie die IAU se planeetdefinisie-besluit van 24 Augustus 2006 aanvaar nie."

## Verwysings
Mikrometer

[duimnael|regs|250px|Die [Spoor (plantkunde)|spore van die swamspesie *Bauerago vuyckii* is elk omtrent 14&nbsp;µm in deursnee, of effe groter as 'n rooibloedsel (5 tot 10&nbsp;µm in deursnee).]]
[duimnael|regs|250px|'n Menslike [haar het 'n deursnee van sowat 20 tot 40&nbsp;µm. Die foto beslaan 'n reghoek van 600&nbsp;µm by 400&nbsp;µm.]]
'n **Mikrometer** (simbool: **µm**) is 'n lengtemaat wat van die SI-basiseenheid vir lengte, die meter, afgelei is en is 'n miljoenste van 'n meter (0,000001 m). Dit word uitgedruk as .

Mikrometer het die term "mikron" vervang.

## SI-veelvoude vir lengte 
Daar is eenhede wat tot die metriese stelsel behoort het, maar wat nie meer in die S.I.-stelsel erken word nie, soos:
Femtometer

[alt='n heliumatoom|duimnael|Een **femtometer** (wit stafie) word teenoor 'n [heliumatoomkern aangedui, en een ångströmlengte (swart stafie) word teenoor die hele atoom aangedui.]]
'n **Femtometer** (simbool: **fm**) is 'n lengtemaat wat van die SI-basiseenheid vir lengte, die meter, afgelei is en word geskryf as (0,000000000000001 m). Dit word uitgedruk as 1x10-15 m.

## SI-veelvoude 
Daar is eenhede wat tot die metriese stelsel behoort het, maar wat nie meer in die S.I.-stelsel erken word nie, soos:
Pikometer

[duimnael|regs|200px|'n Vereenvoudigde voorstelling van 'n [heliumatoom met 'n benaderde berekende deursnit van 62 pikometer]]
'n **Pikometer** (simbool: **pm**) is 'n lengtemaat wat van die SI-basiseenheid vir lengte, die meter, afgelei is en is 'n triljoenste van 'n meter (0,000000000001 m). Dit word uitgedruk as 1x10-12&nbsp;m.

Die pikometer is een duisend femtometers, een duisendste van 'n nanometer, een miljoenste van 'n mikrometer (ook bekend as 'n mikron), een miljardste van 'n millimeter, en een biljoenste van 'n meter. Die simbool μμ is op 'n stadium daarvoor gebruik. Dit is ook een honderdste van 'n Ångström, 'n internasionaal bekende (maar nie-SI) eenheid van lengte.

## Gebruik
Die pikometer se lengte is van sodanige klein grootte-orde dat die toepassing daarvan byna volkome beperk is tot deeltjiefisika, kwantumfisika, chemie en akoestiek. Atome is tussen 62 en 520&nbsp;pm in deursnee, en die tipiese lengte van 'n koolstof-koolstof enkelbinding is 154&nbsp;pm. Kleiner eenhede is beskikbaar of selfs kleiner deeltjies te beskryf (waarvan sommige die komponente van atome is), soos hadrone en die boonste grootte-limiete vir fermione.

Die Ruimtelaserinterferometer- oftewel LISA-probe, met die doelwit om gravitasiegolwe waar te neem, word vir lansering in 2034 beoog. Dit sal relatiewe verplasings met 'n resolusie van 20 pikometer oor 'n afstand van 2,5 gigameter waarneem, wat op 'n ontledingsensitiwiteit van beter as 1 deel in 1020 neerkom.

## SI-veelvoude 
Daar is eenhede wat tot die metriese stelsel behoort het, maar wat nie meer in die S.I.-stelsel erken word nie, soos:

## Verwysings
Silver de Lange

**Johannes Petrus (Silver) de Lange** (1904–1956) was 'n Suid-Afrikaanse musikant en die leier van die Vyf Dagbrekers-musiekgroep. De Lange was 'n bobaas-konsertinaspeler. Hy het volgens oorlewering sy bynaam, Silver, van die suiwer klanke wat hy uit 'n konsertina kon optower.

Een van Anton Goosen se komposisies, *Silver de Lange*, handel oor dié legendariese musikant (*die konsertina kerm verlange, in die hande van Silver, Silver de Lange*). Goosen het dié liedjie aanvanklik self opgeneem, maar Carike Keuzenkamp het ook later sukses daarmee behaal.

De Lange se opname van *Hoe Ry Die Trein (die Kimberley se Trein)* is in 2010 op Huisgenoot se CD, *90 Jaar Van Afrikaanse Musiek*, heruitgereik.

## Biografie 
De Lange is op 14 Julie 1904 op Vrededorp (in Gauteng) as die oudste van elf kinders gebore. Sy pa het in die Anglo-Boereoorlog geveg en met sy terugkeer gevind dat sy vrou 'n kind by 'n Engelsman gekry het, en is toe geskei. Sy pa trou weer in 1903, en Silver was die eerste kind uit die huwelik. Sy ouers het later 'n serfyn, kitaar en konsertina vir die kinders gekoop, waarop hy leer speel het.

Sy eerste liefde het op 'n ramp uitgeloop. Kobie het nie dieselfde oor hom gevoel nie en is met iemand anders getroud. Hy is later met 'n geskeide vrou, Francis, met 'n seun uit haar vorige huwelik, getroud. Francis was egter 'n hartlyer en hy het haar een middag dood op die bed aangetref. Hierna het hy vriendinne gehad, maar het nie weer getrou nie.

Hy is op 'n stadium deur vervaardigers van die Wheatstone-konsertina's in Engeland gekontak om hulle met die herontwerp van hulle wêreldbekende musiekinstrument te help. Die plan is egter nooit deurgevoer nie (*En watter vrou het gekyk in jou oë se blou, as jou vingers om die wheatstone se note vou?*).

De lange is op 18 Desember 1956 oorlede. Daar is verskillende stories oor sy dood, volgens sy broer het hy 'n beroerte gehad, maar hy is waarskynlik weens breinbloeding dood nadat hy geval en sy kop 'n randsteen getref het.

Hy is in die Wespark-begraafplaas in Johannesburg te ruste gelê. Die Tradisionele Boeremusiekklub het later sy graf opgespoor en 'n gedenksteen laat oprig, wat op 19 Oktober 1985 onthul is.

## Diskografie 
* Silver de Lange (Die Vyf Dagbrekers), Volume 1 & 2, Alfa Ateljee
* Silver de Lange op sy Beste, Alfa Ateljee
* Silver de Lange se Vyf Dagbrekers, Volume 1 en 2, LP, Skatkis
* Lente op die Plaas / Verlief Op Jou, 7", His Master's Voice
* Het Jy My Nog Lief? / Ek Het Jou Lief, 7"
* My Mooi Rooibekkie / Jy Breek My Hart, 7"
* Dink Aan My / Een Druk En Een Soen, 7"
* Moenie So Maak Nie / Ek Verlang Na Jou, 7"
* Vêr In Die Vrystaat By Jou / Hoekom Het Jy My Laat Staan?, 7"

## Verwysings 
## Eksterne skakels 
*
Vlag van Oesbekistan

Die **nasionale vlag van Oesbekistan** is op 18 November 1991 amptelik in gebruik geneem. Die vlag vertoon drie horisontale bane van bo na onder in blou, wit en groen met rooi fraiings tussenin en ’n sekelmaan en twaalf sterre in die skildhoek.

## Simboliek 
Die kleure en simbole van die vlag dra kulturele, politieke en regionale betekenisse. Die wit stel vrede en reinheid voor, die blou stel water en die lug voor. Blou verwys ook na Timoer wat in die 14de eeu oor die hedendaagse Oesbekistan regeer het. Groen stel die natuur en vrugbaarheid voor maar dit kan ook ’n voorstelling van Islam wees. Dit stel voorts ook die Islamitiese geloof voor wat deur 88% van Oesbeke beoefen word. Regs van die sekelmaan is twaalf sterre wat die maande van die Islamitiese kalender voorstel Die wenontwerp is op 18 November 1991 aanvaar Hierdeur het Oesbekistan die eerste van die nuwe onafhanklike republieke in Sentraal-Asië geword om ’n nuwe vlag te kies.

Lêer:Flag of the Uzbek Soviet Socialist Republic (1925-1927).svg|  Vlag van die Oesbekistanse SSR, 1925 tot 1926
Lêer:Flag of Uzbek SSR (1926-1931).svg|  Vlag van die Oesbekistanse SSR, 1926 tot 1931
Lêer:Flag of Uzbek SSR (1931-1935).svg|  Vlag van die Oesbekistanse SSR, 1931 tot 1935
Lêer:Flag of the Uzbek Soviet Socialist Republic (1935-1937).svg|  Vlag van die Oesbekistanse SSR, 1935 tot 1937
Lêer:Flag of Uzbek SSR (1937-1941).svg|  Vlag van die Oesbekistanse SSR, 1937 tot 1941
Lêer:Flag of Uzbek SSR (1941-1953).svg|  Vlag van die Oesbekistanse SSR, 1941 tot 1952
Lêer:Flag of the Uzbek SSR.svg|  Vlag van die Oesbekistanse SSR, 1952 tot 1991
Lêer:Flag of the Uzbek Soviet Socialist Republic (1952–1991, reverse).svg|   Vlag van die Oesbekistanse SSR (keersy), 1952 tot 1991

## Vlag van Karakalpakië 
Die outonome Republiek Karakalpakië voer sedert die Sowjet-era sy eie vlag.

Lêer:Flag of Karakalpak ASSR (1934–1937).svg|  Vlag van die Karakalpakse ASSR, 1934 tot 1937
Lêer:Flag of Karakalpak ASSR (1937-1941).gif|  Vlag van die Karakalpakse ASSR, 1937 tot 1941
Lêer:Flag of Karakalpak ASSR (1941-1952).gif|  Vlag van die Karakalpakse ASSR, 1941 tot 1952
Lêer:Flag of Karakalpak ASSR.svg|  Vlag van die Karakalpakische ASSR, 1952 tot 1991
Lêer:Flag of Karakalpakstan.svg|  Vlag van die Republiek Karakalpakië, sedert 1992

## Sien ook 
## Verwysings 
## Eksterne skakels 
*  Oesbekistan by *Flags of the World*.
*
Klas 34-200-diesellokomotief

**Klas 34** is 'n tipe diesellokomotief - tegnies 'n diesel-elektriese lokomotief - wat deur die Suid-Afrikaanse Spoorweë gebruik is. Hierdie lokomotief is 'n voorsetting van die *Co-Co* (twee drie-as draaistelle met 'n elektriese motor elk per as) hooflynontwerp.

Die 34-200 reeks is deur *Electromotive Division of General Motors* verskaf in 1971 en 1972. Die 34-200 reeks is in sy geheel ingevoer terwyl die ander reekse in Suid-Afrika vervaardig is. Die vervaardiger se nommer is GT26MC. 

Hulle is toegerus met 'n tweeslag-V16-turboaangedrewe, na-verkoelde dieselenjin wat 'n wisselstroomaltenator aandryf. Die wisselstroom word beheer deur elektroniese toerusting wat die ses traksiemotors, wat op die aste geïnstalleer is, aandryf.

Lêer:SAR Class 34-200 34-226.JPG|No. 34-226 in Spoornetoranje kleurskema, Vryheidwerf, KwaZulu-Natal, 16 Augustus 2007
Lêer:SAR Class 34-200 34-209.JPG|No. 34-209 met NLPI LOG embleme te Koedoespoort, Pretoria, 30 September 2009

## Bron 
* Paxton, Leith & Bourne, David. *Locomotives of the South African Railways*. Struik. 

## Eksterne skakels 
* 

## Verwysings
Baanresonansie

duimnael|300px|Die resonansie tussen drie van Jupiter se grootste mane. Konjunksies word aangedui deur ’n kort verandering van kleur. Daar is twee Io-Europa-konjunksies (groen) en drie Io-Ganymede-konjunksies (grys) vir elke Europa-Ganimedes-konjunksie (magenta).
In sterrekunde vind **baanresonansie** of **wentelresonansie** plaas wanneer twee wentelende voorwerpe ’n gereelde, periodieke swaartekraginvloed op mekaar uitoefen en die verhouding tussen hul wentelperiodes deur twee klein heelgetalle uitgedruk kan word. Dit is dus die getal omwentelings wat twee liggame in dieselfde tyd doen en dit word in ’n verhouding uitgedruk, soos 2:3. Hierdeur kom twee liggame reëlmatig in dieselfde onderlinge posisies ten opsigte van mekaar (dit word konjunksies genoem) en ondervind hulle periodiek op dieselfde plek mekaar se swaartekrag. 

Die fisiese beginsel agter ’n baanresonansie stem ooreen met iemand wat ’n kind op ’n swaai stoot en die swaai met gereelde tussenposes ’n stoot gee. 

In die meeste gevalle het dit ’n "onstabiele" wisselwerking tot gevolg, waarin die liggame hul wentelbane verander totdat die resonansie nie meer bestaan nie. In sekere omstandighede is ’n resonante stelsel stabiel en aanpasbaar sodat die liggame in resonansie bly.

## Voorbeelde 
* Die wentelperiode van Neptunus en Pluto om die Son is onderskeidelik 165 en 248 jaar, dus in ’n resonansie (verhouding) van 2:3. Hoewel hul bane mekaar kruis, is daar geen gevaar dat hulle sal bots nie omdat die baanresonansie ’n situasie in stand hou waar Pluto die baan van Neptunus net kruis wanneer Neptunus ver weg is.
* Die planete Jupiter en Saturnus wentel respektiewelik elke 11,86 en 29,46 jaar om die Son; dit is ’n verhouding van ongeveer 2:5. Dit lei daartoe dat die twee planete stelselmatige afwykings ondervind; Jupiter se wenteltyd word verleng en Saturnus s’n verkort. 
*Die resonansie van 1:2:4 van Jupiter se mane Ganimedes, Europa en Io.
* Die wentelperiodes van Saturnus se mane Mimas, Enkelados, Tethis en Dione lei tot ’n resonansie van 2:3:4:6. 
*Die resonansie van 2:3 tussen Pluto en Neptunus.  
* Onstabiele resonansies met Saturnus se binneste mane veroorsaak gapings in Saturnus se ringe. 

Die spesiale geval van ’n resonansie van 1:1 (tussen liggame met dieselfde wentelradius) bring mee dat groot liggame in die Sonnestelsel die meeste ander liggame in hul wentelbaan uitwerp; dit is deel van die proses van ’n planeet om sy wentelbaan "skoon te vee", wat gebruik word in die definisie van ’n planeet deur die Internasionale Sterrekundevereniging (IAU).
Aanpassingsoptiek

[duimnael|Sterrekundiges by die Very Large Telescope in [Chili gebruik aanpassingsoptiek.]]
**Aanpassingsoptiek** of **adaptiewe optiek** (AO) is ’n tegniek waardeur die gehalte van optiese stelsels verbeter word deur te kompenseer vir die uitwerking van bestaande, vinnig veranderende steurings – veral atmosferiese steurings. Die tegniek is in die 1970's vir militêre doeleindes ontwikkel. Deesdae word dit toegepas by sterrekundige waarnemings van die aarde af.

Wanneer sterlig byvoorbeeld deur lae in die atmosfeer beweeg, vind ’n versteuring van die golffronte plaas. Met behulp van AO kan vir dié steurings gekompenseer word.

As ’n spieëlteleskoop ’n lensopening van 10&nbsp;m het, beteken dit die beeldskerpte, wat afhanklik is van die golflengte, is ’n faktor 10 tot 50 slegter as wat ’n mens sou verwag. Die swakker beeldgehalte word dus nie deur die teleskoop veroorsaak nie, maar deur die termies-optiese steurings in die luglae. Om op te maak daarvoor, word die teleskoop met AO toegerus.

Aanpassingsoptiek bestaan gewoonlik uit drie komponente:
*’n Golffrontsensor om die optiese steuring te meet;
*’n Rekenaar wat die aanpassingsein bereken;
*Korreksie-elemente wat aangepaste golffronte skep.

## Verwysings 
*15px Hierdie artikel is vertaal uit die Nederlandse Wikipedia
Puttgarden

**Puttgarden** is 'n nedersetting op die Duitse eiland Fehmarn in die Oossee. Dit lê op 'n belangrike veerbootroete tussen Duitsland en Denemarke. Die roete staan bekend as *Vogelfluglinie*. Daar is 'n seestraat tussen Puttgarden en die Deense eiland Lolland wat 18km wyd is. Treine word op die veerbote gelaai by beide nedersettings en dan na die anderkant geneem waar hulle hul reis voortsit.
Klas 37-diesellokomotief

Die **Suid-Afrikaanse Klas 37-000** van 1981 is 'n diesel-elektriese lokomotief uit die Suid-Afrikaanse Spoorweë-era.

Lêer:SAR Class 37-000 37-020.JPG|No. 37-020 in Spoornetblou by Empangeni, 14 Augustus 2007
Lêer:SAR Class 37-000 37-005.JPG|Wrak van no. 37-005 in Spoornetoranje by Koedoespoort, 9 Oktober 2009
Lêer:Class 37-000 37-005.jpg|Herboude no. 37-005 in Transnet Freight Railkleure by Koedoespoort, 19 Julie 2011

## Bron 
* Paxton, Leith & Bourne, David. *Locomotives of the South African Railways*. Struik. 

## Eksterne skakels 
* 

## Verwysings
Klas 39-200-diesellokomotief

Die **Suid-Afrikaanse Klas 39-200** van 2009 is 'n Suid-Afrikaanse diesel-elektriese lokomotief uit die Transnet Freight Rail era.

Teen die einde van 2009 is die eerste van vyftig **Klas 39-200** *Electro-Motive Diesel* tipe GT26CU-3 diesel-elektriese lokomotiewe in diens gestel deur *Transnet Freight Rail*. Die lokomotiewe is nuut gebou na 'n vroeëre projek om ouer lokomotiewe na Klas 39-000 lokomotiewe te herbou laat vaar is.

## Vervaardiging 
### Die Klas 39-000 projek 
In 2005 het *Transwerk*, later herdoop na *Transnet Rail Engineering* (TRE), en in 2013, *Transnet Engineering*, begin met 'n projek om die bestaande lokomotiewe in Klas 39-000 vir Spoornet te herbou. Die Electro-Motive Diesel tipe EMD GT26CU-3 diesel-elektriese lokomotiewe sou herbou word van Klas 34-600 en 34-800 tipe GT26MC en Klas 37-000 tipe GT26M2C lokomotiewe. Die oorspronklike lokomotiewe is almal ontwerp deur General Motors Electro-Motive Division (GM-EMD) en is gebou deur General Motors Suid-Afrika (GMSA) in Port Elizabeth tussen 1974 en 1981. Geskikte rame van ou skrootlokomotiewe is gebruik.

Die herbouwerk is by die Transwerk werkswinkels in Bloemfontein onderneem. Daar is beoog om 'n honderd Klas 39-000s te produseer, maar ten spyte van die tegniese sukses van die TRE-deel van die projek, is herbou gestaak ná die voltooiing van slegs vyf lokomotiewe, na bewering as gevolg van hoër-as-verwagte koste. Daar is besluit om in plaas van die herstel van 'n honderd ou lokomotiewe, eerder die program voort te sit met die bou van vyftig nuwe Klas 39-200 lokomotiewe.

## Kleurillustrasies 
Al die klas 39-200 lokomotiewe is in die Transnet Freight Rail-kleurskema afgelewer.

File:SAR Class 39-200 39-224.JPG|No. 39-224 tydens konstruksie te Koedoespoort, Pretoria, 2 Oktober 2009
File:SAR Class 39-200 39-219.JPG|No. 39-219 te Koedoespoortwerke, Pretoria, 2 Oktober 2009
File:SAR Class 39-200 39-213.JPG|No. 39-213 te Koedoespoort, Pretoria, 2 Oktober 2009

## Eksterne skakels 
* 

## Verwysings
Klas 39-000-diesellokomotief

Die **Suid-Afrikaanse Klas 39-000** van 2006 is 'n Suid-Afrikaanse diesel-elektriese lokomotief uit die Spoornet-era.

Transwerk het in 2005 met 'n projek begin om eenhonderd bestaande lokomotiewe tot nuwe **Klas 39-000** Electro-Motive Diesel tipe GT26CU-3 lokomotiewe vir Spoornet om te bou. Slegs vyf is uiteindelik omgebou en in diens gestel tussen April 2006 en 2009.

Die herbouwerk is by die Transwerk werkswinkels in Bloemfontein onderneem. Daar is beoog om 'n honderd Klas 39-000s te produseer, maar ten spyte van die tegniese sukses van die TRE-deel van die projek, is herbou gestaak ná die voltooiing van slegs vyf lokomotiewe, na bewering as gevolg van hoër-as-verwagte koste. Daar is besluit om in plaas van die herstel van 'n honderd ou lokomotiewe, eerder die program voort te sit met die bou van vyftig nuwe Klas 39-200 lokomotiewe.

Lêer:Class 39-000 39-001.jpg|No. 39-001 in Spoornetblou, Koedoespoort, Pretoria, 24 April 2007
Lêer:SAR Class 39-000 39-002.JPG|Vroeë konstruksie van no. 39-002 te Transwerk, Bloemfontein, 7 April 2006
Lêer:SAR Class 39-000 39-005.JPG|No. 39-005 met sy kort neuskap verwyder te Koedoespoort, Pretoria, 30 September 2009

## Bron 
* Paxton, Leith & Bourne, David. *Locomotives of the South African Railways*. Struik. 

## Eksterne skakels 
* 

## Verwysings
Klas 34-500-diesellokomotief

Die **Suid-Afrikaanse Klas 34-500** van 1974 is 'n Suid-Afrikaanse diesel-elektriese lokomotief van die Suid-Afrikaanse Spoorweë-era. 

Tussen 1974 en 1977 het die staatsbeheerde Suid-Afrikaanse Yster en Staalkorporasie (nou Kumba Iron Ore) vier-en-veertig *General Electric* tipe U26C diesel-elektriese lokomotiewe in diens geplaas op sy 1974-geboude Sishen-Saldanha ysterertslyn, en as swaar rangeerders by die Sishenmyn. 

In 1977 is 'n verdere twee lokomotiewe vir die Douglas Colliery naby Witbank gebou. Nege en dertig van die Yskorlokomotiewe is ook in 1977 oorgeplaas na die Suid-Afrikaanse Spoorweë, waar hulle aanvanklik aangewys was as Klas 34-400 ex Iscor, maar later bekend staan as Klas 34-500.

## Eksterne skakels 
* 

## Verwysings
Klas 34-400-diesellokomotief

Die **Suid-Afrikaanse Klas 34-400** van 1973 is 'n Suid-Afrikaanse diesel-elektriese lokomotief ontwerp deur General Electric (GE) en gebou vir die Suid-Afrikaanse Spoorweë deur die Suid-Afrikaanse General Electric-Dorman Long Locomotive Group (SA GE-DL, later Dorbyl).

Tussen April 1973 en November 1974 het die Suid-Afrikaanse Spoorweë eenhonderd Klas 34-400 General Electric tipe U26C diesel-elektriese lokomotiewe in diens gestel, genommer in die reeks 34-401 tot 34-500.

Lêer:SAR Class 34-400 34-402.JPG|No. 34-402 in die Transwerk werkswinkel in Bloemfontein, tydens 'n groot opknapping, 7 April 2006
Lêer:SAR Class 34-400 34-469.JPG|No. 34-469 te Saldanha, Wes-Kaap, in SAR Gulf Red en snorre, 19 Augustus 2010
Lêer:TFR Class 34-400 34-418.jpg|"Brite Star" toegeruste no. 34-418 in Transnet Freight Rail kleure, Koedoespoort, 6 September 2010
Lêer:Class 34-400 34-497.JPG|No. 34-497 in Spoornet oranje te Cambridge lokodepot, Oos-Londen, Oos-Kaap, 24 April 2013

## Eksterne skakels 
* 

## Verwysings
Pikosekonde

'n **Pikosekonde** (simbool: ps) is 'n tydmaat wat van die SI-basiseenheid vir tyd, die sekonde afgelei is. 'n Pikosekonde is 'n biljoenste van 'n sekonde (0,000&nbsp;000&nbsp;000&nbsp;001 s). Dit word voorgestel as 1x10-12&nbsp;s.
Vlag van Oman

Die **nasionale vlag van Oman** is op 18 Oktober 1995 amptelik in gebruik geneem. Die vlag vertoon ’n vertikale rooi baan aan die vlagpaalkant met drie horisontale bane in, van bo na onder, wit, rooi en groen met die landswapen in die skildhoek.

## Simboliek 
Elk van die kleure het ’n simboliese betekenis:
* Wit stel die Omaanse volk se vertroue in vrede en vooruitgang voor;
* Groen stel vrugbaarheid en die groen van Oman voor;
* Rooi is geneem uit die vorige Omanitiese vlag en stel die stryd teen buitelandse leërs voor.

Voorts stel wit die ou imamaat in die binneland voor en rooi die hoofstad Maskat.

## Geskiedenis 
Tot 1975 het Oman die eenvoudige rooi vlag van die inheemse Omane gebruik. In 1970 het die Sultan ’n nuwe nasionale vlag bekendgestel. ’n wit en groen baan is aan die wapperkant toegevoeg en die nasionale embleem, die wapen van die Albusaidi-dinastie is in die skildhoek aangebring.

Tussen 1970 en 1995 was die grootte van die horisontale rooi baan dunner as dié van die wit en groen bane (ongeveer een vyfde van die hoogte met die ander twee vyfdes elk).

Lêer:Flag of Muscat.svg|  Vlag van die Sultanaat Maskat tot 1970
Lêer:Flag of Oman (1970–1995).svg|  Vlag van Oman, 1970 tot 1985
Lêer:Flag of Oman (1970-1995).png|  Vlag van Oman, 1985 tot 1995
Lêer:Flag of The Imamate of Oman.svg|  Vlag van die imamaat van Oman, 1856 tot 1970

## Ander vlae 
Die standaard van die Sultan van Oman is ’n rooi vlag met ’n dik groen rand (ongeveer een sesde van die hoogte van die vlag) en ’n dik rooi rand van dieselfde dikte daar rondom. Dit bevat die land se embleem in goud in die middel van die vlag.

Lêer:Royal Standard of Oman.svg| Standaard van die Sultan van Oman
Lêer:Naval Ensign of Oman.svg| Vlootvaandel van Oman
Lêer:Air Force Ensign of Oman.svg| Vaandel van die Sultan van Oman se Lugmag

## Sien ook 
## Verwysings 
## Eksterne skakels 
*  Oman by *Flags of the World*.
*
Vastetoestand-skyf

[duimnael|'n Moderne 2.5-duim SSD wat in beide [persoonlike rekenaar|persoonlike en skootrekenaars gebruik word.]]
duimnael|'n Vastetoestand-skyf met mSATA-koppelvlak

'n **Vastetoestand-skyf** (Engels: *solid-state drive*, afgekort SSD) is 'n bergingstoestel waarop data gestoor word. Hierdie toestelle word tipies in rekenaars gebruik en is ontwerp om tradisionlele hardeskywe te vervang. Die skywe stoor inligting op flitsgeheue of skyfies, soortgelyk aan 'n kamera se geheuekaart of 'n USB-geheuestokkie, selfs nadat die krag daarna afgesny is.

SSD's het geen bewegende dele nie en is gevolglik stiller en minder sensitief vir stampe en skokke. Hulle verbruik ook minder krag as tradisionele hardeskywe. Toegang tot data (lees- en skryfspoed) is aansienlik vinniger. Die toegangstyd van 'n SSD is ongeveer 0,1 millisekondes.

Ongelukkig is SSD's nog relatief duur in vergelyking met tradisionele hardeskywe. Die pryse is egter besig om vinnig te daal soos die produksie daarvan toeneem. As gevolg van die voordele wat dit inhou, sal vastetoestand-skywe tradisionele hardeskywe na verwagting in die toekoms verdring.

## Werksbeginsel 
'n SSD werk deur data op 'n NAND-gebaseerde flitsgeheue-skyfie te stoor. Die data word op 'n rooster van selle gestoor, waar elke sel 'n bietjie verteenwoordig. Wanneer data na 'n SSD geskryf word, word die bisse in 'n programmeringsproses na die selle geskryf.

Om die data te lees, lees die SSD die spanningsvlak van elke sel, wat die biswaarde verteenwoordig. Aangesien daar geen bewegende dele in 'n SSD bestaan ​​nie, kan data baie vinniger verkry en oorgedra word as op tradisionele hardeskywe.

## Verwysings
Nylkrokodil

Die **Nylkrokodil** (*Crocodylus niloticus*) is die grootste van die vier krokodilspesies wat in Afrika voorkom. Die krokodille het lang sterte en kragtige kake. Hulle agterpote is geweb om hulle te help swem. Hulle word tot 6 meter lank en kan tot 1000&nbsp;kg weeg. Die mannetjies is gewoonlik groter as die wyfies.

Nylkrokodille kom wydverspreid oor Afrika suid van die Sahara en in Madagaskar voor. Hulle het vantevore selfs in die Middellandse See, Israel en Jordanië voorgekom. Hierdie krokodille leef in verskillende habitats, insluitend mere, riviere en riviermondings.

Onvolwasse nylkrokodille vreet insekte en klein vissies. Die volwasse nylkrokodille vang groter diere om te vreet, soos sebras, wildsbokke, wildebeeste en buffels, en vreet ook mense.

Dié krokodille paar in die water, waarna die wyfie 'n gat in die grond grawe waarin sy haar eiers lê. Hulle kan tot 60 eiers lê wat ongeveer 90 dae neem om uit te broei. Die wyfie pas die nes gedurende hierdie tyd op. Jong krokodille kan vanaf 12-jarige ouderdom voortplant.

## Galery

Crocodylus niloticus MHNT REP 392.jpg|duimnael|Ontlede skedel van *C. niloticus*
Crocodylus niloticus MHNT REP 204.jpg|duimnael|Eier van *C. niloticus*

## Verwysings
Richmond Hill, Londen

duimnael|Die uitsig oor die Teems vanaf Richmond Hill. Die heuwel was een van Turner se gunstelingplekke - met die uitsig oor die Teems as 'n wederkerende motief in die kunstenaar se olie- en waterverfskilderye, potloodsketse en kunsdrukke
duimnael|Arkadië langs die Teems: J.M.W. Turner se ''Richmond Hill, on the Prince Regent's Birthday''Olie op doek. Tate Britain, Londen
duimnael|Die uitsig oor die Teems vanaf Terrace Walk, Richmond Hill tydens 'n hewige donderbui
**Richmond Hill** is 'n heuwel in die London Borough of Richmond, 'n distrik in die suidweste van die Britse hoofstad, met 'n effense helling aan sy noordekant van die Teemsriviervallei se weivelde af. Dit was hier waar koning Hendrik VII van Engeland vroeg in die 16de eeu die Richmond-paleis as koninklike woning laat oprig het, terwyl Karel I 'n deel van die terrein as sy privaat jaggebied (tans Richmond Park) verklaar het.

Die uitsig vanaf Richmond Hill oor die Teems, wat deur Sir Walter Scott as 'n ongeëwenaarde landskap van natuurskoon beskryf is, is onsterflik gemaak in 'n wye reeks van gedigte en skilderye, waaronder J.M.W. Turner se befaamde *View of the Thames from Richmond Hill* en *The Thames from Richmond Hill*, en in lofliedere besing. Dit is ook die enigste uitsig in Engeland wat deur 'n parlementswet – die *Richmond, Ham en Petersham Open Spaces Act* van 1902 – as natuurmonument beskerm is. Tot vandag is dit die mees landelike van alle uitsigte op Londen se kimlyn, met plesierbote en grasende koeie op rustige weilande.

Die natuurskoon van die gebied en die nabyheid van 'n koninklike paleis het reeds in die 16de eeu adellikes en welvarendes gelok wat hier hul statige wonings laat bou het en die aanleiding gegee tot die stigting van Richmond, 'n nedersetting wat oorspronklik in die graafskap Surrey geleë was en in 1890 by Londen ingesluit is. Oor die eeue heen het Londenaars hier ambisieuse eiendomsprojekte verwesenlik, terwyl adellikes hul eie weergawe van Arkadië teen die voet van die heuwel herskep het. Temidde van tuine, parke, bosse en weivelde het paleise ontstaan wat deur 'n netwerk van lane met mekaar verbind is. Die heuwel en sy omgewing het in 2006 omvattende restourasie ondergaan waartydens die oorspronklike flora met wildeblomme en inheemse bome herstel is.

## Verwysings 
## Eksterne skakels
Klas 35-000-diesellokomotief

Die **Suid-Afrikaanse Klas 35-000** is 'n tipe diesellokomotief - tegnies 'n diesel-elektriese lokomotief - wat deur die Suid-Afrikaanse Spoorweë op sylyne in Suid-Afrika gebruik word. Dit is 'n *Co-Co* (twee drie-as draaistelle met 'n elektriese motor elk per as) ontwerp. Die 35-000 en 35-400 reekse is deur *General Electric* gebou tussen 1972 en 1976. Die eerste reeks is ingevoer en die laaste reeks in Suid-Afrika gebou. Hulle is toegerus met 'n vierslag-V8-turboaangedrewe en na-verkoelde dieselenjin wat 'n gelykstroomgenerator aandryf en ses traksiemotors wat op die aste geïnstalleer is. 

Tussen Maart 1972 en Mei 1973 het die Suid-Afrikaanse Spoorweë sewentig **Klas 35-000** *General Electric* tipe U15C lokomotiewe in taklyndiens geplaas.

Die 35-200 en 35-600 reekse is deur *General Motors (EMD)* tussen 1974 en 1976 gebou. Die eerste 25 is ingevoer en die res in Suid-Afrika gebou. Hulle is toegerus met tweeslag-V8-turboaangedrewe en na-verkoelde dieselenjins wat 'n gelykstroomgenerator aandryf en ses traksiemotors wat op die aste geïnstalleer is.

Al die lokomotiewe in die klas beskik oor dinamiese remme. 

SAR Class 35-000 35-031.JPG|SAR No. 35-031 in 'n werkswinkel te Bloemfontein, 7 April 2006
SAR Class 35-000 35-066.JPG|SAR No. 35-066 op Biesiesfontein-plaas naby Moorreesburg, 9 Junie 2007
SAR Class 35-000 35-067.JPG|SAR No. 35-067 in Stikland, Kaapstad, 22 Maart 2007
SAR Class 35-000 35-060.JPG|SAR No. 35-060 in Bellville, Kaapstad, 26 April 2009
SAR Class 35-000 35-016.JPG|SAR No. 35-016 in Worcester, Wes-Kaap, 13 April 2006
SAR Class 35-000 35-027.JPG|SAR No. 35-027 in Biesiesfontein, Moorreesburg, 9 Junie 2007

## Eksterne skakels 
* 

## Verwysings
China Railways DJJ1

Die **DJJ1 "Blue Arrow"** (Vereenvoudigde Sjinees: 蓝箭; Tradisionele Sjinees: 藍箭) is 'n soort hoëspoed tweerigtingtrein wat deur *China Railways* gebruik is. Dit is in 2000 deur Zhuzhou Electric Locomotive Works vervaardig en was tot in 2012 in gebruik gewees.

## Oorsig 
Agt DJJ1-stelle is gebou. Elke stel bestaan uit 'n lokomotiefeenheid met 6 passasierswaens, wat 421 passasiers kan dra.

Al 8 treine is deur *Guangzhou Zhongche* besit en aan *Guangshen Railway* verhuur.

Aanvanklik het alle DJJ1-treine tussen Guangzhou en Shenzhen geloop, maar sedert Julie 2007 slegs tussen Shaoguan en Pingshi. Hulle is in November 2012 uit diens onttrek.

## Verwysings 
* Zhuzhou se produkspesifikasie
Koolstofmonoksied

**Koolstofmonoksied** (CO) is 'n kleurlose, reuklose en smaaklose gas wat effens minder dig as lug is. Die gas is toksies vir mense as dit voorkom in konsentrasies wat groter is as 35 dele per miljoen (dpm). Koolstofmonoksied word vervaardig tydens die verbrandingsproses van binnebrandenjins. Daar gebeur steeds ongelukke daarmee soos wanneer 'n petrolopwekker in 'n klein ruimte gebruik word om stroom op te wek.

## Chemiese eienskappe 
Koolstofmonoksied is 'n reduseermiddel. Dit kan bv. koper(II)oksied na koper reduseer:

:CuO(s) + CO(g) \xrightarrow{hitte} Cu(s) + CO_2(g)

Verhitting van koolstofmonoksied met swaeldamp kan karbonielsulfied produseer:

: 2CO(g) + S_2(g) \rightarrow 2COS(g) 

Met chloor kan òf met lig òf met 'n katalisator fosgeen gevorm word:

: CO(g) + Cl_2(g) \rightarrow COCl_2(g) 

### Metaalkarboniele 
Koolstofmonoksied kan met metale karbonielverbindings vorm soos nikkeltetrakarboniel , ysterpentakarboniel  of chroomheksakarboniel . Dit is verbindings van die metale in hulle oksidasietoestand nul. Hulle is molekulêre verbindings met lae smeltpunte. Die reaksie met nikkel verloop reeds teen temperature soos 50° C en nikkel is daarom nie geskik vir gebruik met gasse was CO bevat nie.

:Ni(s) + 4CO(g) \rightarrow Ni(CO)_4

Nikkeltetrakarboniel is baie toksies, maar dit kan gebruik word om nikkel te suiwer.

## Sien ook 
* Koolstofdioksied

## Verwysings
Piktogram

[duimnael|Piktogramme wat deur die [VSA se Nasionale Parkeraad gebruik word.]]

'n **Piktogram** is 'n klein prentjie wat gebruik word om iets aan te dui ('n tipe beeldskrif). Piktogramme word algemeen gebruik, omdat hulle deur alle mense (ongeag van die taal wat hulle gebruik) verstaan word, selfs deur diegene wat nie kan lees of praat nie. Die woord *piktogram* is uit Latyns afgelei: *pictus*, geskilder en *gramma*, letter.

Piktogramme word dikwels gebruik om belangrik inligting vinnig oor te dra. Om 'n prentjie te sien is vinniger as om woorde te lees. As gevolg hiervan word piktogramme dikwels in noodsituasies gebruik, soos om 'n nooduitgang aan te dui.

Piktogramme kan algemeen langs paaie, op lughawens en treinstasies, asook op die verpakking van sekere produkte gesien word. Iemand wat piktogramme teken, word 'n *piktograaf* genoem.

## Voorbeelde 
### Unicode 
Unicode is 'n internasionale standaard vir die identifikasie van grafiese tekens en simbole (soortgelyk aan die ASCII-kode). Die standaard ken 'n nommer aan alle tekens en simbole ('karakters') van alle geskrewe tale toe.

☏ Telefoon (Kode: 260F)
✈ Vliegtuig (Kode: 2708)

### ISO 7001:1990 vir publieke simbole 
### Ander voorbeelde 

Lêer:Toilet women.svg|Damestoilet
Lêer:Aiga toiletsq men.svg|Manstoilet
Lêer:Hazard T.svg|Giftig
Lêer:Perros No.svg|Geen honde
Lêer:Picto uitgang 01.png|Uitgang
Lêer:Japanese Public Information Symbol - Emergency Exit.svg|Nooduitgang
Lêer:Radioactive.svg|Radioaktief
Lêer:Stop hand.svg|Stop!
Lêer:Picto info 01.png|Inligting
Lêer:Foodlogo.svg|Voedsel (maaltyd)
Lêer:Picto aan uit.png|Aan - af

## Verwysings 
## Eksterne skakels 
*
Ottoman

: *Die artikel handel oor die meubelstuk, en moenie met persone van die Ottomaanse Ryk, die Ottomane, verwar word nie.*
duimnael|regs|'n Ottoman in 'n woonkamer

'n **Ottoman** (meervoud: *Ottomans*) is 'n tipe opgestopte sofa (rusbank) sonder leuning. Dit kan reghoekige of ovaalvormige ente hê en is as 'n reël gestoffeer (oorgetrek), sodat die hout nie sigbaar is nie.

'n Ottoman kan as 'n stoel, voetbank of selfs 'n koffietafel dien. Dit word algemeen in sit-, slaap-, en gastekamers aangetref. Sommige ottomans is hol binne, sodat goedere daarin gestoor kan word.

Ottomans is in die laat 18de eeu vanaf die Ottomaanse Ryk na Europa ingevoer. Die gebruik van die woord *ottoman* om na 'n meubelstuk te verwys, het waarskynlik reeds in 1729 in Frans verskyn. In die Ottomaanse Ryk is die meubelstuk met kussings oorlaai, en het dit as sentrale sitplek vir die familie gedien.

Lêer:Ottoman (furniture).jpg|'n Ottoman
Lêer:Herter Brothers Ottoman, 1881-2, High Museum.JPG|Nog een
Lêer:Lounge area of theSan Francisco Coffee Company Munich.JPG|Ottomans in 'n sitkamer

## Verwysings
Dassault Falcon 900

Die **Dassault Falcon 900** is 'n korporatiewe straalvliegtuig wat deur die Franse Dassault Aviation vervaardig word. Die tuig en sy groter boet, die Falcon 7X, is tans die enigste driemotorige stralers in produksie. Albei het 'n kenmerkende S-tonnel op die middelste motor.

## Verwysings
Murten

**Murten** (Frans: **Morat**; in die plaaslike Switserduitse dialek [mʊːrtə, moːrtə]; Frankoprovensaals ) is 'n nedersetting in die tweetalige Switserse kanton Freiburg (Frans: Fribourg) en die administratiewe setel van dié kanton se Meerdistrik (Duits: *Seedistrikt*, Frans: *District du Lac*). Van die bevolking praat 75 persent Duits en 15 persent Frans as huistaal.

Murten, wat sowat 35 km wes van die Switserse federale hoofstad Bern aan die gelyknamige meer geleë is, is oorspronklik tussen 1157 en 1177 deur die Huis van Zähringen gestig. Murten is nie net vanweë sy goed bewaarde historiese middestad en begaanbare stadsmuur uit die tydperk tussen die 13de en 17de eeu van nasionale belang nie, maar ook danksy die Slag van Murten waartydens die gekonfedereerde Switserse mag die troepe van die Boergondiese heerser Karel die Stoute in 1476, enkele maande ná hul eerste oorwinning naby Grandson, nog eens verpletterend verslaan het.

## Verwysings